Variabel

Modul
Indhald
Innhaldsliste 🔎︎

# Variablar

Variabelfelt let deg leggja til dynamisk innhald i dokumentet. Du kan for eksempel bruka ein variabel til å nullstilla sidenummereringa.

For å bruka denne funksjonen …

Vel fana Set inn → Felt → Fleire felt → Variablar

Sjølvvalde felt er berre tilgjengelege i det gjeldande dokumentet.

## Type

Listar ut dei tilgjengelege felttypane. For å legggja til felt i dokumentet, klikk på eit felt i lista vel og klikk så på Set inn. Desse felta er tilgjengelege:

Type | Skildring
Set variabel | Definerer ein variabel og verdien for denne. Du kan endra verdien for ein variabel ved å klikka framføre variabelfeltet og deretter velja Rediger → Felt.
Vis variabel | Set inn den gjeldande verdien av variablen du vel i lista Utval.
DDE-felt | Set inn ei DDE-lenkje i dokumentet. Du kan oppdatera denne lenkja så ofte du vil ved hjelp av det tildelte namnet.
Set inn formel | Set inn eit fast tal eller resultatet av ein formel.
Skrivefelt | Set inn ein ny verdi for ein variabel eller eit brukarfelt. Verdien av ein variabel i eit skrivefelt gjeld berre frå og med staden der feltet vert sett inn. Du kan endra verdien til ein variabel seinare i dokumentet ved å setja inn eit anna skrivefelt med same namnet, men med ein annan verdi. Verdien av eit brukarfelt vert derimot endra globalt. Variablane vert viste i lista Utval. Når du trykkjer Set inn, vert dialogvindauget Skrivefelt opna. Her kan du skriva inn den nye verdien, eller skriva inn meir tekst som ein merknad.
Talfølgje | Set inn automatisk nummerering av tabellar, bilete eller tekstrammer.
Vel sidevariabel | Set inn eit referansepunkt i dokumentet. Sidenummereringa startar på nytt frå dette punktet. Vel «på» for å slå på referansepunktet, og «av» for å slå det av. Du kan også skrive inn ei forskyving for å byrja sidenummereringa med eit anna tal.
Vis sidevariabel | Viser tale på sider mellom referansepunktet «Set sidevariabel» og dette feltet.
Brukarfelt | Set inn ein sjølvvald, global variabel. Du kan bruka Brukarfelt til å gje ein variabel for ein vilkårssetning. Når du endrar dette brukarfeltet, vert alle førekomstane av denne variabelen i dokumentet oppdatert.

Feltet nedanfor kan berre setjast inn viss den tilsvarande felttypen er vald i lista Type.

## Format

Klikk på formatet du vil bruka på det valde feltet eller klikk på «Tilleggsformat» for å laga eit sjølvdefinert format.

I dei sjølvvalde felta klikkar du i lista Formatpå det formatet du vil bruka, eller vel «Fleire format» for å definera eit sjølvvald format.

## Namn

Skriv inn namnet på det sjølvdefinerte feltet du ønskjer å laga. For å setja in eit mål, klikk på «Set referanse» i Type-lista, skriv inn eit namn i denne boksen og klikk på Set inn. For å laga referanse til det nye målet, klikk på målnamnet i Vel-lista.

## Verdi

Skriv inhaldet du vil bruka i eit sjølvdefinert felt.

I lista format bestemmer du om verdien skal leggjast inn som tekst eller tal.

## Vel

Listar ut dei tilgjengelege felta for felttypen vald i lista type. Du set inn eit felt ved å klikka på det og deretter klikka på Set inn.

Du kan raskt setja inn eit av felta som vert viste i lista ved å halda inne tasten CmdCtrl
og dobbeltklikka på namnet til det feltet du vil setja inn.

I eit HTML-dokument er to ekstra felt tilgjengelege for felttypen «Set variablar»: HTML_ON og HTML_OFF. Teksten du skriv inn i feltet Verdi vert konvertert til ein opnings- (<Verdi>) eller ein slutt- (</Verdi>) HTML-tagg når fila vert lagra som eit HTML-dokument alt etter kva alternativ du har vald.

Viss du dobbeltklikkar på eit element medan du held nede Ctrl-tasten, eller markerer den ønskte variabelen og trykkjer på mellomromstasten, vert elementet sett inn i dokumentet direkte.

## Formel

Dette valet er berre tilgjengeleg viss felttypen «Set inn formel» er vald.

## Referanse

Skriv inn teksten som skal visast i feltet. Viss du set inn eit plasshaldarfelt, skriv inn teksten som skal visast som tips når markøren vert halde over feltet.

## Forskyving

Skriv inn forskyvinga for sidenummerfeltet, for eksempel «+1».

## Usynleg

Gøymer feltinnhaldet i dokumentet. Feltet vert sett inn som eit tynt, grått merke i dokumentet. Dette valet er berre tilgjengeleg for felttypane «Vel variabel» og «Brukarfelt».

## Kapittelnummerering

Bestemmer innstillingane for kapittelnummer.

### Innrykksnivå

Vel overskrifta eller kapittelnivået der du vil at nummereringa i dokumentet skal starta på nytt.

### Skiljeteikn

Skriv inn teiknet du vil bruka som skiljeteikn mellom mellom overskrifts- eller avsnittsnivå.

## Bruk

Legg til det sjølvdefinerte feltet i lista Utval.

Bruk

## Fjern

Fjernar det sjølvdefinerte feltet frå utvalslista. Du kan berre fjerna felt som ikkje vert brukte i dokumentet du arbeider med. Viss du vil fjerna eit felt som vert brukt i dokumentet frå lista, må du sletta alle førekomstane av feltet i dokumentet før du fjernar det frå lista.

Fjern